stanford-oval/wikipedia huggingface dataset:
Hasekura Tsunenaga
Paluu Japaniin

Japanilainen kaljuuna oli tullut noutamaan lähetystöä Meksikosta, ja huhtikuussa 1618 Hasekura ja Luis Sotelo pääsivät Filippiineille. Espanjalaiset pitivät laivan siellä puolustautuakseen hollantilaisia vastaan. Hasekura jatkoi matkaansa Japaniin, johon hän saapui elokuussa 1620.
Hasekura palasi Japaniin, joka oli varsin erilainen kuin maa, josta hän lähti. Kristinusko oli sillä välin kielletty ja eristäytyminen ulkomaailmasta alkamassa. Niinpä lähetyssaarnaajien tai kauppasuhteiden hankkimisella ei ollut enää merkitystä.
Hasekura Tsunenaga kuoli vuonna 1622, mutta hänen hautapaikkansa on epäselvä. Hänen haudakseen on väitetty kolmea eri hautaa, joista yksi on buddhalaisessa temppelissä Miyagin prefektuurissa.
Nykyaikainen jäljennös Hasekuran käyttämästä kaljuunasta Japanissa
Hasekura saapuu paavin luo
Käännös suomeksi
Haurasmurtuma

Metallien ja metalliseosten murtuminen on olosuhteista riippuen tyypiltään joko sitkeä tai hauras.
Metallin murtumiskäyttäytymistä kuvaa sen iskusitkeys, joka määritetään lovetulle koesauvalle iskukokeessa.
Murtumistapaan vaikuttavat seuraavat tekijät
kiderakenne pkk/tkk ja mikrorakenne yleensä
kuormitusnopeus
lämpötila
lovet
tietyt metalliseoksissa esiintyvät jäämäaineet
Iskusitkeys

Vetokokeessa pienillä kuormitusnopeuksilla huoneenlämpötilassa metallit yleensä murtuvat sitkeästi. Murtuminen voi olla hauras, kun kuormitetaan suuridimensioisia kappaleita tai kun kuormitus tapahtuu hyvin suurella nopeudella (iskumainen kuormitus) alhaisessa lämpötilassa. Haurasmurtumistaipumusta korostavat kappaleessa esiintyvät lovet tai muut teräväkulmaiset viat. Haurasmurtumisen vastustuskykyä sanotaan iskusitkeydeksi.
Kiderakenteen merkitys

Metalleilla, joiden kiderakenne on tilakeskinen kuutio, kuten ferriittisillä ja martensiittisilla teräksillä, iskusitkeys alenee romahdusmaisesti, kun lämpötila laskee määrätyn lämpötilan alapuolelle (transitiolämpötila) ja murtumistapa muuttuu sitkeästä hauraaksi. Murtumisen tapahtuessa hauraasti sen edellä ei ole plastista deformaatiota.
Pintakeskisen kuutiollisen kiderakenteen omaavat metallit, kuten esimerkiksi kupari, alumiini, nikkeli ja austeniittiset teräkset murtuvat sitkeästi myös matalissa lämpötiloissa. Murtuminen on sitkeää suurellakin kuormitusnopeudella. Kiderakenne helpottaa plastista deformaatiota, mikä estää haurasmurtuman.
Lohkomurtuma

Haurasmurtuma on usein lohkomurtumaksi kutsuttua tyyppiä, kun murtuma etenee tiettyjä hilatasoja pitkin kiteiden lävitse. Haurasmurtuma voi edetä myös raerajoilla, jos näillä esiintyy haurastavia faaseja. Lohkomurtuma etenee hauraassa metallissa jopa äänennopeudella.
Ferriittisillä ruostumattomilla teräksillä korkea kromipitoisuus lisää lohkomurtumataipumusta.
Transitiolämpötila voi nousta huoneenlämpötilaan asti, kun kromipitoisuus ylittää 20%.
Sigmahauraus

Korkea kromipitoisuus yhdessä muiden seosaineiden kanssa lisää taipumusta myös sigmahauraudelle, minkä aiheuttaa pitkäaikaisessa hehkutuksessa 600–800 oC lämpötilassa erkautuva sigmafaasi.
475 °C-hauraus

Korkeakromisilla teräksillä on erityinen haurausilmiö, jonka saa aikaan hehkutus lämpötilavälillä 400–550 °C.
Hauraustumisen aiheuttavat erkaumat, jotka tosin saadaan rakenteesta pois hehkuttamalla lämpötilassa 600 °C
Iskukoe

Iskukoe on standardoitu aineenkoetusmenetelmä, jota käytetään etenkin eri terästuotteiden laadunvalvontaan.
Kokeessa tietyn iskuenergian omaavan heilurivasaran annetaan iskeytyä V-lovettuun koesauvaan. Iskusitkeyden mittana käytetään koesauvan murtumiseen kulutettua vasaran liike-energiaa.
Ainesstandardeissa annetaan kullekin materiaalille vaaditun iskuenergian vähimmäisarvoja määrätyissä koestuslämpötilassa.
Säteilyhaurastuminen

Ydinreaktoreissa neutronisäteily voi muuttaa kiderakennetta ja synnyttää hilavirheitä aiheuttaen reaktorin teräsrakenteissa säteilyhaurastumista.
Hugo Rüster

| Mitalit> Maa:   Saksa.Miesten soutu. Olympialaiset  | Mitalit> Maa:   Saksa.Miesten soutu. Olympialaiset  | Mitalit> Maa:   Saksa.Miesten soutu. Olympialaiset  | Maa:   Saksa> Miesten soutu. |
| --- | --- | --- | --- |
|  Pronssia | Pariisi 1900 | perämiehellinen nelikko-A |  |
Carl Wilhelm Hugo Rüster (15. tammikuuta 1872 – 3. huhtikuuta 1962) oli saksalainen soutaja. Hän kilpaili Hampurin RC Favorite-Hammonialle. Hän osallistui vuoden 1900 kesäolympialaisiin Pariisissa ja sai pronssia perämiehellisessä nelikossa.
Hugh Aitken

Hugh Aitken (7. syyskuuta 1924 New York – 24. joulukuuta 2012) oli yhdysvaltalainen säveltäjä.
Aitken opiskeli kahden vuoden ajan kemiaa New Yorkin yliopistossa. Toisen maailmansodan jälkeen hän pääsi Juilliard School of Musiciin ja opiskeli säveltämistä Bernard Wagenaarin, Vincent Persichettin ja Robert Wardin johdolla. Hän valmistui vuonna 1950.
Aitkenin teosluetteloon sisältyvät muun muassa Aspen Concerto viululle ja jousiorkesterille sekä ooppera Felipe. Viimeksi mainittuun kirjoitti libreton säveltäjän vaimo Laura Isabel Tapia.
Hugh Burgoyne

| Hugh Burgoyne |
| --- | --- |

Henkilötiedot
Syntynyt: 17. heinäkuuta 1833 Dublin, Irlanti
Kuollut: 7. syyskuuta 1870 (37 vuotta) Biskajanlahti
Ammatti:  sotilas
Sotilashenkilö
Palvelusvuodet:  1847–1870
Taistelut ja sodat:  Krimin sota
Sotilasarvo:  kommodori
Kunniamerkit:  Viktorian risti
Hugh Talbot Burgoyne (17. heinäkuuta 1833 – 7. syyskuuta 1870) oli brittiläinen merimies ja Kuninkaallisen laivaston upseeri.
Burgoynen isä oli Britannian armeijan marsalkka John Fox Burgoyne ja äiti Charlotte Rose. Hän oli vanhempiensa ainoa poika seitsemän tyttären ohella.
Burgoyne liittyi laivaston palvelukseen vuonna 1847. 11. tammikuuta 1854 hänet ylennettiin luutnantiksi. Hänet palkittiin Viktorian ristillä hänen noustuaan maihin Sevastopolissa 29. toukokuuta 1855 sytyttääkseen tuleen venäläisten tarvikevaraston. Hän palveli Krimin sodan jälkeen Tyynellä valtamerellä, Kiinassa ja Pohjois-Amerikassa.
Burgoyne kuoli aamuyöllä 7. syyskuuta 1870, kun hänen aluksensa HMS Captain upposi kaaduttuaan kovassa merenkäynnissä. Aluksen noin 450 hengen miehistöstä selviytyi vain 18 miestä, eikä Burgoynen ruumista koskaan löydetty. Burgoynen isä ei koskaan täysin toipunut poikansa poismenosta ja kuoli itse seuraavana vuonna.
Burgoyne avioitui amiraali Baldwin Wake-Walkerin tyttären Evelyn Laura Wake-Walkerin kanssa 25. elokuuta 1864.
Ipy

Ipy oli muinaisessa Egyptissä palvottu virtahepojumalatar. Hänellä ei ilmeisesti ollut omia temppeleitä, mutta häntä palvottiin laajalti.
Ipy kuvataan ihmismäisenä kahdella jalalla seisovana virtahepona. Hänet on hyvin helppo sekoittaa Taweretiin, joka on ulkomuodoltaan täysin samankaltainen. Ipy suojeli erityisesti kuninkaallista perhettä sekä äitejä ja lapsia.
Huang Shanshan

Huang Shanshan mikin kanssa vuonna 2008.
Huang Shanshan (s. 18. tammikuuta 1986, Fujian) on kiinalainen trampoliinivoimistelija.
Shanshan on kaksinkertainen olympiamitalisti. Hän sijoittui vuoden 2004 kesäolympialaisissa kolmanneksi ja vuoden 2012 kesäolympialaisissa toiseksi.
Saavutukset

Maailmanmestaruuskilpailut 2003: hopeaa joukkuekilpailussa
Kesäolympialaiset 2004: pronssia yksittäiskilpailussa
Maailmanmestaruuskilpailut 2005: kultaa joukkuekilpailussa
Aasian kisat 2006: kultaa
Maailmanmestaruuskilpailut 2007: kultaa joukkuekilpailussa ja hopeaa yksittäiskilpailussa
Maailmanmestaruuskilpailut 2009: kultaa joukkue- ja yksittäiskilpailuissa
Maailmanmestaruuskilpailut 2010: hopeaa yksittäiskilpailussa
Aasian kisat 2010: kultaa
Maailmanmestaruuskilpailut 2011: kultaa joukkuekilpailussa
Kesäolympialaiset 2012: hopeaa yksittäiskilpailussa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Huang Shanshan
Käännös suomeksi
Hellsinkin’

| Hellsinkin' Kari Peitsamon Skootteri |
| --- | --- | --- |

Studioalbumin tiedot
 Julkaistu: 1990
 Formaatti: LP-levy
 Tuottaja(t): Kari Kalén
 Tyylilaji: Rock
 Levy-yhtiö: Pyramid
Kari Peitsamon muut julkaisut
| Kadonnutta aikaa etsimässä 1989 | Hellsinkin' 1990 | Groovers' Paradise 1990 |
Hellsinkin' on Kari Peitsamon Skootterin albumi vuodelta 1990. Albumin kaikki kappaleet ovat Kari Peitsamon säveltämiä ja sanoittamia.
Kappaleet > A-puoli

Joka päivä itketään – 2.47
Helppo biisi – 2.06
Pakko päästä Helsinkiin – 2.26
Kuin brontosaurus – 3.00
Ystävälleni – 2.21
Bisneksen suurin pelle – 3.07
Kappaleet > B-puoli

J.J. is back – 2.40
Kummaa värinää – 2.27
Miksei koskaan sada vettä – 3.02
Tyräjyrä – 2.19
Ei mikään kovin hilpeä biisi – 3.01
Älä ota mua kiinni – 2.49
Hyvä-Valkee

| Hyvä-Valkee |
| --- | --- |
Valtiot:  Suomi
Maakunnat:  Kanta-Häme
Kunnat:  Janakkala
Koordinaatit:  60°55′13″N, 24°52′55″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Puujoen alue (35.82)
Laskuoja:  oja Mallinkaistenjärveen 
Järvinumero:  35.825.1.008
Mittaustietoja
Pinnankorkeus:  123,8 m 
Rantaviiva:  1,672 km  
Pinta-ala:  13,155  ha 
Tilavuus:  0,0001965 km³  
Valuma-alue:  0,8 km² 
 fiHyvä-Valkee 
Hyvä-Valkee  on Kanta-Hämeessä Janakkalassa  Mallinkaisten kylän lähellä sijaitseva lampi.
Maantietoa

Lammen pinta-ala on 13,2 hehtaaria ja se on 500 metriä pitkä ja 450 metriä leveä. Sen rantaviivan pituus on 1,7 kilometriä ja rannat ovat metsämaata. Länsirantaan on rakennettu kolme vapaa-ajan asuntoa.
Vesistösuhteet

Lampi kuuluu Kokemäenjoen vesistössä Vanajan reitin valuma-alueella Puujoen alueeseen. Se jaetaan vielä Mallasjoen valuma-alueeseen, johon lampi kuuluu. Lampeen tulee vain yksi lyhyt suon kuivatusoja. Lammen vedenpinnan korkeus on 123,8 metriä mpy, joka on seitsemän metriä korkeammalla kuin Mallinkaistenjärven vedenpinta. Laskujoki lähtee sen lounaisrannasta ja se laskee yhteistä laskuojaa myöten Mallinkaistenjärven Niemelänlahteen. Laskennallinen veden keskiviipymä järvessä on 379 vuorokautta.
Ilpo Martikainen

Kyösti Ilpo Paavali Martikainen (22. joulukuuta 1947 Lapinlahti – 30. tammikuuta 2017) oli suomalainen äänentoistotekniikan diplomi-insinööri ja yrittäjä, joka perusti kansainvälisesti arvostetuksi kaiutinvalmistajaksi nousseen iisalmelaisen Genelec Oy:n.
Ilpo Martikainen opiskeli akustiikan diplomi-insinööriksi Teknillisessä korkeakoulussa. Innokkaana äänentoiston harrastajana hän aloitti ammattikäyttöön tarkoitettujen tarkkailukaiutinten kehittämisen Yleisradiolle omassa makuuhuoneessaan Helsingissä vuonna 1976. Parin vuoden kuluttua Martikainen palasi kotitilalleen Lapinlahdelle ja perusti Geneleciksi nimeämänsä yrityksen. Sen toimintaa johtavat nyt Martikaisen lapset.
Ilpo Martikainen teki useita kaiuttimiin liittyviä keksintöjä, joista syntyi patentteja.
Aiheesta muualla

Martikainen kommentoi yritystään vuonna 2014 (Vimeo-videopalvelussa)
ITS

ITS voi tarkoittaa seuraavia asioita:
Ajoneuvotekniikassa Liikennetelematiikka, englanniksi Intelligent Transportation System
Interplanetary Transport System, kehitteillä oleva avaruuskuljetusjärjestelmä
Tietotekniikassa Incompatible Timesharing System, eräs vanha osituskäyttöjärjestelmä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ITS”, voi hakea sivunnimihaulla, laajalla sivunnimihaulla tai tekstihaulla.
Hellraiser – veriviiva

| Hellraiser – veriviiva> Hellraiser 4: Bloodline |
| --- | --- |

Ohjaaja:  Alan Smithee
Käsikirjoittaja:  Peter Atkins
Tuottaja:   Nancy Rae Stone  Paul Rich  Clive Barker 
Säveltäjä:  Daniel Licht
Kuvaaja:  Gerry Lively
Leikkaaja:   Randy Bricker  Rod Dean  Jim Prior 
Pääosat:   Doug Bradley  Bruce Ramsay  Valentina Vargas  Charlotte Chatton  Adam Scott  Kim Myers 
Valmistustiedot
Valmistusmaa:  Yhdysvallat
Tuotantoyhtiö:  Dimension Films
Levittäjä:  Miramax Netflix
Ensi-ilta:  1996
Kesto:  86 min
Alkuperäiskieli:  englanti
Tuotto:  $9 336 886
Edeltäjä:  Hellraiser III: Hell on Earth
Seuraaja:  Hellraiser: Inferno
Aiheesta muualla
IMDb 
Elonet
AllMovie
Infobox OKNimi-testi OK: 
Hellraiser – veriviiva (engl. Hellraiser 4: Bloodline) on vuonna 1996 julkaistu kauhuelokuva. Elokuvan ohjasi Kevin Yagher salanimellä Alan Smithee.
Juoni

On vuosi 2127. Avaruudessa kaukaisella avaruusasemalla Tri. Merchant on päättänyt sulkea helvetin portit lopullisesti, sillä satoja vuosia sitten hänen esi-isänsä rakensi tuon Lemarchandin laatikon, jolla voi avata portit helvettiin ja kutsua paikalle itse Pinheadin. Mutta Pinhead ei aio luopua valtakunnastaan suosiolla, tulevaisuus ja menneisyys kohtaavat tässä helvetillisessä taistelussa.
Näyttelijät

| 0 | 1 | 2 |
| --- | --- | --- |
|  Doug Bradley  | … |  Pinhead   |
|  Bruce Ramsay  | … |  John Merchant   |
|  Valentina Vargas  | … |  Angelique   |
|  Charlotte Chatton  | … |  Genevieve L'Merchant   |
|  Adam Scott  | … |  Jacques   |
|  Kim Myers  | … |  Bobbi Merchant   |
-elokuvasarja
Hellraiser (1987) – Hellbound – Hellraiser II (1988) – Hellraiser III: Hell on Earth (1992) – Hellraiser – veriviiva (1996) – Hellraiser: Inferno (2000) – Hellraiser: Maanpäällinen helvetti (2002) – Hellraiser: Deader (2005) – Hellraiser: Hellworld (2005)
Ipuwer-papyrus

Ipuwer-papyrus
Ipuwer-papyrus eli Ipuwerin ja Kaikkeuden Jumalan dialogi on muinainen egyptiläinen kertomus, joka on säilynyt papyrusarkilla. Papyrusarkkia säilytetään Hollannin kansallisessa arkeologisessa museossa Leidenissä. Ainoa säilynyt käsikirjoitus on ajoitettu kolmannentoista vuosisadan (eaa.) jälkimmäiselle puoliskolle. Ajoituksesta tosin on esitetty myös eriäviä mielipiteitä, mutta valtaosa tutkijoista on sitä mieltä, että se sijoittuu jonnekin 12. dynastian ja toisen välikauden (n. 1850–1600 eaa.) välimaastoon. Tekstin on tulkittu olevan joko toisen välikauden aikaisen, oletetun kaaoksen inspiroima valitus tai sitten historiallinen fiktio, joka kuvaa vanhan valtakunnan luhistumista useita vuosisatoja aiemmin, tai mahdollisesti se viittaa molempiin.
Ipuwer kuvaa Egyptiä luonnonmullistusten ja sosiaalisen kaaoksen tilassa. Köyhistä on tullut rikkaita ja rikkaista köyhiä. Kaikkialla soditaan, nälänhätä on yleinen ja kuolleisuus suuri. Yksi oire tulevasta romahduksesta on valitus siitä, kuinka palvelijat ovat jättäneet tehtävänsä ja käyttäytyvät kapinallisesti. Tästä syystä ja koska tekstissä esiintyy sellaisia lausahduksia kuin ”joki on verta”, jotkut ovat yhdistäneet dokumentin Raamatun Toisen Mooseksen kirjan kertomukseen israelilaisten maastalähdöstä (Exodus) ja Egyptin vitsauksista. Useat uskonnolliset yhteisöt ovat pitäneet Ipuwer-papyrusta todisteena Vanhan testamentin historiallisesta paikkansapitävyydestä.
Hiljattain brittiläinen historioitsija ja egyptologi David Rohl esitti, että Vanhan testamentin kuvaama Exodus olisi vastoin aiempia teorioita tapahtunutkin jo toisen välikauden aikana noin 1450 eaa., jolloin Ipuwer voisi hyvinkin viitata näihin tapahtumiin. Kuitenkin valtaosa muista egyptologeista torjuu Rohlin aikamallinnoksen, ja pitäytyy siinä että Exoduksen, jos se on tapahtunut Vanhan testamentin kuvaamassa muodossa, on täytynyt sijoittua myöhempään ajankohtaan, lähinnä Ramses II:n valtakaudelle. Jotkut tutkijat yhdistävät Ipuwerin kuvaamat luonnonmullistukset Theran tulivuoren purkaukseen, joka on ajoitettu pronssikaudelle vuosien 1659–1500 eaa. välille.
Molemmissa, sekä raamatullisessa, että Thera-tulkinnassa lähtöoletuksena on, että Ipuwerin kuvaamat tapahtumat olisivat ainakin pääosiltaan todellista historiallista tietoa. Varsin usea egyptologi on valmis uskomaan näin olevan. Nyttemmin kertomuksen on tulkittu olevan olennaisilta osiltaan epähistoriallinen ja aikasidonnaisuutta vailla oleva filosofissävytteinen pohdiskelu järjestyksestä ja kaaoksesta. Tällä tavoin tulkittuna Ipuwerin viittaukset verisiin jokiin ja orjien kapinaan ovat pikemminkin semanttista vaikerrustaselvennä kuin tarkkoja historiallisia kuvauksia.
Papyruksen loppuosassa on kahden henkilön dialogi. Heistä käytetään nimiä Ipuwer ja Kaikkeuden jumala (engl. Majesty of the Lord of All). Termillä voidaan viitata joko faaraoon tai egyptiläisten auringon jumalaan. Papyruksen loppupää on tuhoutunut, mutta mitä ilmeisimmin nämä keskustelevat siitä, mikä on saanut aikaan kaiken tämän pahan ja kaaoksen. Tämä dialogi on yksi maailmankirjallisuuden vanhimmista teodikean probleeman tarkasteluista.
IFUTURELIST

| iFUTURELIST Akira Yamaoka |
| --- | --- | --- |

Studioalbumin tiedot
 Julkaistu: 13. tammikuuta 2006
 Formaatti: CD-levy
 Tuottaja(t): Akira Yamaoka
 Tyylilaji: elektroninen musiikki pelimusiikki
 Kesto: 70.44
 Levy-yhtiö: Konami
Akira Yamaokan muut julkaisut
| Silent Hill 4 OST 2004 | iFUTURELIST 2006 | Silent Hill Movie Complete Soundtracks 2006 |
iFUTURELIST (äännetään "I, futurist", suom. "minä, futuristi") on japanilaisen muusikko/säveltäjän Akira Yamaokan ensimmäinen albumi. Yamaoka on parhaiten tunnettu muun muassa Konamin pelien musiikeista ja ääniefekteistä, esimerkiksi Silent Hill ja Bemani. Albumin sävy on tietynlaista elektronista musiikkia, muistuttaen Bemani-pelisarjan musiikkia, vaikka mukana onkin muutama samankaltainen laulu kuin Silent Hill:ssa. Albumi sisältää myös remix-versiot hänen töistään beatmania IIDX -pelissä.
Muut esiintyjät

Norihiko Hibino, sovitus jousisoittimille
Mamiko Umehara, viulu
Wakako Yokoyama, viulu
Michiko Oshima, alttoviulu
Izuru Yamashita, sello
Yuko Nakamura, piano kappaleessa Maria
Kappaleet

The policy of the iFUTURELIST Party – 0:58
LOVE ME DO – 3:58
iFUTURELIST – 3:14
tant pis pour toi – 3:22
INJECTION OF LOVE – 4:18
EMPTY OF THE SKY – 4:10
Maria – 3:36
Adjust Rain – 4:57
RISLIM – 2:45
狂った季節 – 5:48 [Mad Season]
ライオンはともだち – 2:32 [Lion Friend]
ライオン好き – 3:46 [Lion Lover]
bitmania – 3:46
エイプリルフールの唄 – 5:12 [April Fool's song]
Heavenly Sun – 7:23
昭和企業戦士荒川課長 Lolita On Breaks Mix – 6:58 [Showa-era Corporate Warrior Section Chief Arayama]
SYSTEM LOVE 7.5.5 – 4:00
Aiheesta muualla

MusicBrainz
Hirvensalon työväentalo Sorto

| Hirvensalon työväentalo Sorto |
| --- | --- |
Osoite:  Sorronkatu
Sijainti:  Hirvensalo, Turku
Valmistumisvuosi:  1907
Tuhoutui:  1951
Rakennuttaja:  Työväenyhdistys Sorto ry
Kerrosluku:  1 ½
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hirvensalon työväentalo Sorto sijaitsi Hirvensalossa, silloisen Maarian kunnan alueella. Työväentalo tuhoutui tulipalossa marraskuussa 1951.
Historiaa

Työväenyhdistys Sorto perustettiin vuonna 1906, ja yhdistys liittyi Sosialidemokraattiseen puolueeseen seuraavana vuonna. Yhdistyksessä oli 16 maksavaa jäsentä, joista yksi oli nainen. Työväenyhdistys osti Syvälahden maatilan torpparilta hirsirakenteisen talon, jota laajennettiin rakentamalla taloon juhlasali. Laajennusosa tehtiin lautarakenteisena. Juhlasalin yhteydessä oli näyttämö ja pukuhuone. Talo valmistui vuonna 1907.
Yhdistyksen toiminta kiellettiin vuonna 1924 ja kaksi vuotta myöhemmin yhdistys lakkautettiin, koska sen katsottiin kuuluvan Suomen Sosialistiseen Työväenpuolueeseen. Yhdistyksen toiminta jatkui Urheiluseura Sorron Veikkojen jatkajan Urheiluseura Heiton kautta. Työväentalo takavarikoitiin vuonna 1931, ja se palautettiin SKDL:n Hirvensalon yhdistykselle vuonna 1944.
Toimintaa talolla

Työväentalon yhteydessä toimi urheiluseura Sorron Veikot, vuodesta 1926 urheiluseura Hirvensalon Heitto. Hirvensalon nuorisoseura oli suunnitellut talon rakentamista monta vuotta, mutta ei ollut saanut sellaista aikaiseksi. Ennen sisällissotaa nuorisoseura käyttikin työväentaloa omien tapahtumiensa järjestämiseen, ja yhteistyötä tehtiin muun muassa näytelmän lavasteiden hankkimisessa. Myös kunta ja seurakunta käyttivät taloa tilaisuuksien tapahtumapaikkana, ja suojeluskuntakin piti talolla kokouksen.
Kun talo oli saatu takaisin vuonna 1944, toiminta jatkui vilkkaana. Talolla harjoittelivat Urheiluseura Heiton voimistelijat, ja siellä kokoontuivat opinto- sekä näytelmäkerhot. Yhdistys järjesti iltamia ja tansseja varojen keräämiseksi. Toiminta jatkui aina vuoden 1951 marraskuuhun, jolloin talo tuhoutui tulipalossa. Rakennuksen vanhempi hirsinen osa säilyi tulipalossa, mutta juhlasalin käsittänyt uudempi puoli purettiin kokonaan. Hirsirakennus myytiin yksityisomistukseen.
Hugh Bonneville

Hugh Bonneville vuonna 2011.
Hugh Richard Bonneville Williams (s. 10. marraskuuta 1963) on brittiläinen näyttelijä. Hänet tunnetaan parhaiten Robert Crawleyn roolista televisiosarjassa Downton Abbey (2010–2015). Bonneville on esiintynyt muiden muassa elokuvissa Notting Hill (1999), Iris (2001), The Monuments Men (2013) ja Paddington (2014).
Hän on näytellyt myös komediasarjoissa 2012: Olympiaseikkailu (2011–2012) sekä Kyllä BBC hoitaa (2014–).
Bonneville opiskeli paitsi teatterialaa Lontoon Webber Douglas Academy of Dramatic Artissa, myös teologiaa Cambridgen yliopistossa. Hän sai sivuroolistaan Iris-elokuvassa Bafta-ehdokkuuden.
Aiheesta muualla

Hugh Bonneville Internet Movie Databasessa. (englanniksi)
Iranin presidentinvaalit 2021

Iranin presidentinvaalit 2021 järjestettiin Iranissa 18. kesäkuuta 2021. Istuva presidentti Hassan Rouhani ei voinut olla enää ehdolla uudelleenvalinnassa.
Hugh Beaumont

Hugh Beaumont vuonna 1956.
Eugene Hugh Beaumont (16. helmikuuta 1909 – 14. toukokuuta 1982) oli yhdysvaltalainen näyttelijä. Hänet muistetaan parhaiten roolista televisiosarjassa Leave It to Beaver (1957–1963).
Beaumont syntyi Kansasissa ja valmistui yliopistosta teologian maisteriksi. Hän oli vuodesta 1942 naimisissa näyttelijä Kathryn Adamsin kanssa ja sai kolme lasta.
Jonkin verran myös ohjaus- ja käsikirjoitustöissä vaikuttanut Beaumont kuoli sydänkohtaukseen ollessaan 73-vuotiaana vierailulla Münchenissä, Saksassa.
Aiheesta muualla

Kuvia tai muita tiedostoja aiheesta Hugh Beaumont Wikimedia Commonsissa
Hugh Beaumont Internet Movie Databasessa. (englanniksi)
Hilltop Hoods

Hilltop Hoods on australialainen vuonna 1994 perustettu hip hop -yhtye. Yhtyeen jäseninä toimivat Suffa (Matt Lambert), Pressure (Daniel Smith) ja DJ Debris (Barry Francis). Yhtyeen jäsenet ovat kotoisin Etelä-Australian Adelaidesta, mutta nykyisin he asuvat Uudessa-Seelannissa.
Diskografia > Studioalbumit

A Matter of Time (1999,  itsenäinen)
Left Foot, Right Foot (2001,  itsenäinen)
The Calling (2003,  Obese Records)
The Hard Road (2006,  Obese Records)
State of the Art (2009,  Golden Era Records)
Drinking from the Sun (2012,  Golden Era Records)
Walking Under Stars (2014)
The Great Expanse (2019)
Diskografia > EP:t

Back Once Again (1997,  itsenäinen)
Chase That Feeling (2009,  Golden Era Records)
Still Standing (2009,  Golden Era Records)
The Light You Burned (2009,  Golden Era Records)
The Good Life in the Sun (2012,  Golden Era Records)
The Cold Night Sky – Golden Era Records (2015)
Diskografia > Remix-albumit

The Hard Road: Restrung (2007,  Obese Records)
Drinking from the Sun, Walking Under Stars Restrung (2016)
I Want You to Know

| ”I Want You to Know” Zedd ft>  Selena Gomez |
| --- | --- | --- |

Singlen tiedot
 Äänitetty : Joulukuu 2014
 Julkaistu: 23. helmikuuta 2015
 Tuottaja(t): Zedd
 Tyylilaji: EDM
 Kesto: 03.58
 Levy-yhtiö: Interscope
Zeddin muut singlet
| ”Break Free” 2014 | ”I Want You to Know” 2015 | ”Beautiful Now” 2015 |
Selena Gomezin muut singlet
| ”The Heart Wants What It Wants” 2014 | ”I Want You to Know” 2015 | ”Good for You” 2015 |
I Want You to Know on saksanvenäläisen DJ Zeddin kappale, jolla laulaa yhdysvaltalaislaulaja Selena Gomez. Sen sanoittivat Zedd, OneRepublicin keulahahmo Ryan Tedder sekä KDrew. Kappale julkaistiin 23. helmikuuta 2015 Zeddin toisen studioalbumin True Colors ensimmäisenä singlenä.
Käännös suomeksi
Iso Saarijärvi (Kangasala)

| Iso Saarijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala, Pälkäne
Koordinaatit:  61°25′27″N, 24°30′50″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  Sulunoja 
Järvinumero:  35.716.1.009
Mittaustietoja
Pinnankorkeus:  110,4 m  
Rantaviiva:  2,859 km  
Pinta-ala:  17,864 ha  
Saaria:  1 
 fiIso Saarijärvi 
Iso Saarijärvi  on Pirkanmaalla Kangasalla Kauppilassa ja Pälkäneellä sijaitseva järvi, joka sijaitsee Laipanmaan metsäalueen reunalla.